open-index/open-wikipedia-markdown huggingface dataset:
Harad

**Harad** (Sindarin: Sør, **Haradwaith:** Sørland eller sørfolk) er et oppdiktet sted i Ringenes herre av J.R.R. Tolkien. Harad betegner landene sør for Gondor og Mordor, nedenfor elven *[[Harnen]]*.
Harad er satt sammen av det Ytre- og Indre Harad. Dermed var det ikke et stort enhetlig rike, men et sammen satt rike av mange små land som kriget seg imellom, og noen av disse landene hadde slått seg sammen med Sauron. Et av disse rikene, og det som sannsynligvis var det farligste, var Umbar.

I tidligere tider var Harad under Númenor, men på ringkrigens tid var de en stadig trussel for Gondors sørgrenser. Som sagt, er Harad navnet på landene sør for Gondor, og er ikke et bestemt rike. I det Ytre Harad lå det farlige riket Umbar, som var bebodd av svarte númenoreaner. Disse var etterkommere av númenoreamerne, men var regnet som onde og slemme mennesker. De ble igjen i grupper i Umbar når kolonimakten til Númenór trakk seg tilbake, og dermed er de ikke lik menneskene fra Gondor og Arnor. Derfor er Umbars urbebodde urfolk ukjent, men noen grupper lever trolig enda i korsarenes by i en halvøya nord i Umbar. De var veldig i slekt med haradrim, et annet folk som var fryktet av de krigerske mûmakilene (olifanter).

Øst for Indre Harad lå et land og rike, kalt Khand. Dette riket hadde sin storhetstid de første århundrene i tredje tideverv, og de startet krig og angrep etter at den store pesten tok av livet av de fleste borgerne i Gondor. De ble kalt variager, eller "vognfolket". De var rødkledde og hadde skarlagensrøde klær, og huden var mer gyllen enn den Gondoriene hadde. De ble nesten uttryddet på slutten av de første århundrene i tredje tideverv av kong Ondoher, og vendte aldri tilbake før Sauron samlet og allierte med dem i Ringkrigen.

Enda et fryktet folkeslag var Easterlings, eller "austringene" som kom fra øst for Rhûn-havet. De hadde krumme sabler, fryktelige spyd, utmerkede økser som fikk fiendene til å få fryktelig angst. Det ble sagt at de var igjen ved fødselen av de sistefødte (menneskene) og at de ikke vandret vestover som skogsmennene gjorde og bosatte seg i Rhovánion, Myrkskog over i vest for storhavet Rhûn. Så det blir sagt at de er i nær slekt med mennene ved Langsjø i nord og med skogsfolket øst for tåkefjellene. Austringene hadde sine storthetstider på samme tid som vognfolket, men var flere ganger trusler for Myrkskog og Gondor opp gjennom tidene, helt til slutten av Ringkrigen, da Sauron allierte seg med dem. I begynnelsen av fjerde tideverv ble de sendt tilbake av Kong Elessar og bedt om å leve i fred resten av deres storthetsklare tider.
Filippo Lancellotti

**Filippo Lancellotti** (født 17. august 1732 i Roma i Italia, død 13. juni 1794 i Roma) var en av den katolske kirkes kardinaler. Han var tilknyttet Den romerske kurie.

Han ble kreert til kardinal i 1794 av pave Pius VI.

## Referanser


## Eksterne lenker
* Biografi på The Cardinals of the Holy Roman Church
Barsebäck

**Barsebäck** er et tettsted i Kävlinge kommune i Skåne län i Sverige. I 2010 hadde tettstedet 524 innbyggere. Stedet ligger rundt fire kilometer øst for havnebyen Barsebäckshamn. Stedet er kjent for (det nå stengte) kjernekraftverket, samt for den internasjonalt kjente golfbanen Barsebäck Golf & Country Club, der europatourturneringen Scandinavian Masters har blitt arrangert flere ganger. 

## Se også
* Barsebäckshamn
* Barsebäcks kjernekraftverk

## Referanser
Jean-Claude Killy

**Jean-Claude Killy** (født 1943) er en fransk alpinist og tredobbel olympisk mester.

Killy ble født i Saint-Cloud utenfor Paris, men vokste opp i Val-d’Isère. I 1969 flyttet han til Genève i  Sveits.

Killy vant tre gullmedaljer i alpine grener under OL 1968 i Grenoble, i slalåm, storslalåm og utfor. Fra før hadde Killy vunnet verdenscupen i 1967 og 1968. Han var president i Société du Tour de France fra 1992 til 2001, og var visepresident for Vinter-OL 1992 i Albertville. Siden 1995 har Killy vært medlem av IOC.

I 2000 ble han Storoffiser av Æreslegionen.

## OL-medaljer
* 1968  Grenoble -  **Gull** i alpint, utfor, menn  Frankrike
* 1968  Grenoble -  **Gull** i alpint, slalåm, menn  Frankrike
* 1968  Grenoble -  **Gull** i alpint, storslalåm, menn  Frankrike

## Se også
* Liste over mestvinnende vinterolympiere

## Referanser


## Eksterne lenker
* 
* 
* 
*  BBC – Killy's killer instinct
Invicta

**Invicta** er latin for *ubeseiret*, og brukes i flere sammenhenger:

* Invicta, et bilmerke
* Invicta, et klokkemerke
* Invicta, et laboratorium
* Invicta, flyselskap (Storbritannia)
* *Semper Invicta*, «alltid ubeseiret», er mottoet til den polske hovedstaden, Warszawa
Barsebäck kjernekraftverk

**Barsebäck kjernekraftverk** er et nå nedlagt, svensk kjernekraftverk i tettstedet Barsebäckshamn i Kävlinge kommune, Skåne. Anleggets siste reaktor ble stengt 31. mai 2005 etter langvarig sterkt påtrykk fra Danmark.

## Stengningene av reaktorene
* Barsebäck 1 ble stengt i 1999
* Barsebäck 2 ble stengt 31. mai 2005

Opprydningsarbeidet ved kjernekraftverket vil ikke starte før i 2023, og er beregnet å vare i sju år.

## Se også
* Ringhals kjernekraftverk
* Forsmark kjernekraftverk

## Referanser


## Eksterne lenker
* Barsebäck Kraft AB - offisielt nettsted *Besøkt 22. oktober 2016*
Julius

**Julius** kan sikte til:

*Julius (navn), mannsnavn
*Julius (slekt), en romersk slekt
*Julius (sjimpanse), sjimpanse i Kristiansand Dyrepark
*Julius Cæsar
*Julius II
*Julius III
*Julius Paltiel
Pietro Vidoni den eldre

**Pietro Vidoni** den eldre (født 8. november 1610 i Cremona i Italia, død 5. januar 1681 i Roma) var en av den katolske kirkes kardinaler, og var tilknyttet det pavelige diplomati, blant annet som nuntius i Polen.

Han ble utnevnt til kardinal i april 1660.

Han deltok ved konklavet 1667 som valgte pave Klemens IX, konklavet 1669&ndash;1670 som valgte pave Klemens X, og konklavet 1676 som valgte pave Innocens XI.

Han var slektning til kardinalene Girolamo Vidoni (kreert 1626) og Pietro Vidoni den yngre (1816).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Placido della Marra (1560-1620) *1595
* Kardinal Melchior Klesl  (1552-1630) *1614
* Kardinal Giovanni Battista Maria Pallotta (1594-1668) *1628
* Kardinal *Pietro Vidoni den eldre* (1610-1681) *1644

## Referanser


## Eksterne lenker
* Biografi på The Cardinals of the Holy Roman Church
Windows Media Player

**Windows Media Player** er en medieavspiller som er laget av Microsoft og som er integrert i operativsystemet Microsoft Windows. Siste versjon av avspilleren, Windows Media Player 12, ble lansert 22. juli 2009 sammen med Windows 7, og er ikke tilgjengelig for tidligere Windows-utgaver.

Mediavspilleren er gratis og kjører på Windows, Windows Mobile og Mac OS og en rekke andre plattformer, selv om det bare er de to første av disse som spilleren fortsatt blir utviklet for.

## Medieavspilling
Dette er programmets hovedfunksjon. Det kan spille av de vanligste proprietære lydformatene, deriblant Microsofts eget WMA-format, MP3-formatet og Microsofts gamle ukomprimerte format WAV. Windows Media Player må ha en ekstra kodek for å kunne spille ogg Vorbis og støtter ikke FLAC, som er de viktigste åpne lydformatene.

Programmet kan også spille av en rekke typer videofiler, og støtter kodeker for flere formater spilleren ikke støtter direkte. Det spiller ved standard installering blant annet av Microsofts WMV-filer, Microsofts ASF-filer, Microsofts AVI-filer og MPEG-filer. Windows Media Player støtter ingen åpne videoformater.

EU-kommisjonen bestemte at Microsoft måtte selge en versjon av Windows XP uten Windows Media Player, fordi Microsoft utnyttet markedsposisjonen sin ved å la sin Media Player være ukompatibel med åpne filformater. Fordi Windows Media Player er så utbredt, styrer den i høy grad hvilke formater som blir allment akseptert.

Media Player har ingen støtte for DVD eller Blu-ray, men får det hvis man installerer 3-parts programvare.

## Mediebibliotek
Windows Media Player har et mediebibliotek hvor det holder lenker til alle dine lydfiler. Første gang man starter programmet søker det harddisken etter lyd- og videofiler, og legger det i mediebiblioteket. Dette kan man også gjøre senere om ønsket. Man kan sortere automatisk på flere måter i mediabiblioteket, blant annet etter artist, album eller sjanger.

### Kopiere og brenne CD
Windows Media Player kan lage lydfiler av en lyd-CD. Lyden må kodes i WMA-formatet. Man kan også kopiere (brenne) CD-er med Windows Media Player, men bare i Track at once-modus, som fører til to sekunders pause mellom hvert spor. Windows Media Player støtter ikke Disc at once.

### Radio
Windows Media Player kan «streame» nettradio fra radiostasjoner på nettet. Kvaliteten man får her avhenger av ens egen og radiostasjonens internettoppkobling. De fleste nettradiostasjoner sender i WMA-formatet (ofte med andre alternativer), ettersom Windows Media Player har blitt så vanlig.

### Skall
Programmet har en integrert skallvelger, og man kan laste ned hundrevis av skall fra nettet. Et skall, mer vanlig kalt «skin», skifter utseendet til medieavspilleren.

## Konkurrerende mediespillere
* MediaMonkey
* Winamp
* iTunes
* MPlayer

## Referanser


## Eksterne lenker
*
Girolamo Vidoni

**Girolamo Vidoni** den eldre (født 1581 i Cremona i Italia, død 30. oktober 1632 i Roma) var en av den katolske kirkes kardinaler, og var tilknyttet Den romerske kurie, blant annet som generalkommissær for den pavelige hær.

Han ble utnevnt til kardinal *[[in pectore]]* i januar 1626, publisert i august 1627.

Han var slektning til kardinalene Pietro Vidoni den eldre (kreert 1660) og Pietro Vidoni den yngre (1816).

## Referanser


## Eksterne lenker
* Biografi på The Cardinals of the Holy Roman Church
Carl Bernstein

**Carl Bernstein** (født 1944) er en amerikansk journalist, tidligere ansatt i *[[The Washington Post]]*. Han ble verdenskjent i forbindelse med Watergate-skandalen.

Bernstein og kollegaen Bob Woodward mottok Pulitzerprisen for boken *[[Alle presidentens menn]]*.
## Referanser


## Eksterne lenker
* 
*
Lucio Sanseverino

**Lucio Sanseverino** (1565–1623) var en av den katolske kirkes kardinaler, og var tilknyttet Den romerske kurie. Han var erkebiskop av Salerno fra 1612, og var samtidig en kort periode nuntius i Flandern.

Han ble utnevnt til kardinal i juli 1621, med *[[Santo Stefano Rotondo|Santo Stefano al Monte Celio]]* som tittelkirke.

Han deltok ved konklavet 1623.

En rekke andre kardinaler kom fra samme slekt: Guglielmo Sanseverino (1378), Antonio Sanseverino (1527) og Stanislao Sanseverino (1816).

## Episkopalgenealogi
Hans episkopalgenealogi er:
* Kardinal Juan Pardo de Tavera (1504-1577) 
* Kardinal 'Durante de Duranti (1517-1586) * bispeviet 1542
* Kardinal Francisco Pacheco de Toledo (Villena) (1508-1579) * 1567
* Pave Leo XI (1535-1605) *1573
* *Lucio Sanseverino* (1565-1623) *1592
## Referanser


## Eksterne lenker
* Biografi på The Cardinals of the Holy Roman Church
Antonio Maria Doria Pamphilj

**Antonio Maria Doria Pamphilj** (genoveser, født 28. mars 1749 i Napoli i Kongedømmet Napoli, død 31. januar 1821 i Roma) var en av den katolske kirkes kardinaler, og var tilknyttet Den romerske kurie.

Han ble utnevnt til kardinal i februar 1785 av pave Pius VI, med *[[Santi Cosma e Damiano]]* som titteldiakonia. Han opterte senere for *[[Santa Maria ad Martyres]]* og deretter *[[Santa Maria in Via Lata]]*.

Han deltok i Venezia ved konklavet 1799&ndash;1800 som valgte pave Pius VII, og som protodiakon var det han som kronet den nye pave. En uvanlig omstendighet var at noen riktig tiara (pavekrone) ikke var for hånden; kardinal Doria Pamphilij måtte benytte en provisorisk tiara av pappmasjé.

Andre kardinaler i familien var Giorgio Doria Pamphilj Landi (kreert 1816, hans nevø) og Giuseppe Maria Doria Pamphilj (1785, hans bror).

## Referanser


## Eksterne lenker
* Biografi på The Cardinals of the Holy Roman Church
Guglielmo Sanseverino

**Guglielmo Sanseverino** (død 1378) var en av den katolske kirkes kardinaler, og var erkebiskop av Salerno fra 1364.

Han ble utnevnt til kardinal i september 1378.

En rekke andre kardinaler kom fra samme slekt: Antonio Sanseverino (1527), Lucio Sanseverino (1621) og Stanislao Guglielmo (1816).

## Referanser
Gianni Rodari

**Gianni Rodari** (1920–1980) var en italiensk forfatter, som hovedsakelig skrev barnebøker. 

Det norske samlaget utga i 2002 et utvalg av hans absurde noveller i Steinar Lones oversettelse, *Fablar i telefonen og andre forteljingar.* Samme år ble boka tildelt Kultur- og kirkedepartementets pris for barne- og ungdomslitteratur for beste barnebokoversettelse til nynorsk. Andre oversettelser til norsk er bare lettlest-boka *Nasen som stakk av* 2006.
## Referanser
Antonio Sanseverino

**Antonio Sanseverino** (født 1477, død 18. august 1543) var en av den katolske kirkes kardinaler.

Han ble kreert til kardinal i november 1527 av pave Klemens VII, med Santa Susanna som tittelkirke. Det var hans annet konsistorium.

En rekke andre kardinaler kom fra samme slekt: Guglielmo Sanseverino (kreert 1378], Lucio Sanseverino (1621) og Stanislao Sanseverino (1816).

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal *Antonio Sanseverino*

## Referanser


## Eksterne lenker
* Biografi på The Cardinals of the Holy Roman Church
Biopsi

**Biopsi** er en medisinsk diagnostisk prosedyre som innebærer fjerning av vevsmateriale fra et organ for undersøkelse. 

Vevsmaterialet muliggjør patologisk anatomisk undersøkelse, såkalt histologisk undersøkelse. Det vil si at vevsbiten snittes opp i svært tynne skiver som legges på en glassplate, objektglass, farges og granskes med mikroskop for å se hva slags celler som sees, om de er kreftceller eller har andre sykelige forandringer.

En biopsi kan taes av hud ved å bruke skarp kniv, skalpell, eller en rund liten kniv som fjerner en liten sylinderformet bit. 

Ved undersøkelse med fiberoptikk fra magesekken, gastroskop, eller med fiberoptikk fra tykktarmen, koloskop, kan det settes ned et tynt instrument med små skarpe kjeveformede deler som kan fjerne en liten bit fra slimhinnen.

Det kan taes biopsi av lever ved å sette inn et tynt rørlignende instrument der halvsiden av siden av røret et stykke fra spissen er fjernet og omtrent halve kjernen er slipt vekk. Med skarpe kanter på dette «vinduet» kan det taes ut en avlang biopsi fra leveren.
Deep Throat (Watergate)

**Deep Throat** var psevdonymet brukt på den hemmelige kilden til journalistene Bob Woodward og Carl Bernstein i The Washington Post, da de avslørte hemmelig avlytting av Demokratenes valgkamplokaler i 1974. Skandalen som etterfulgte avsløringen ble kjent som Watergate-skandalen, oppkalt etter et hotell i Washington D.C..

Identiteten til Deep Throat ble holdt hemmelig i mange år, inntil 31. mai 2005, da den tidligere FBI-agenten Mark Felt uttalte at det var han som var mannen bak psevdonymet. Woodward og Bernstein bekreftet i en separat uttalelse at dette stemte.

## Eksterne lenker
* Nyhetsartikkel i ''The Washington Post''
Domenico Rivarola

**Domenico Rivarola** (født 1575 i Genova i Italia, død 3. januar 1627 i Roma) var en av den katolske kirkes kardinaler. Han ble biskop av Aleria på Korsika i 1608.

Han ble kreert til kardinal i august 1611.

Han deltok ved konklavet 1621 og ved konklavet 1623.

Han var i slekt med den senere kardinal Agostino Rivarola (kreert 1817).

## Referanser


## Eksterne lenker
* Biografi på The Cardinals of the Holy Roman Church
Frankrikes statsminister

**Frankrikes statsminister** (fransk: *premier ministre de la France*) er regjeringssjef i Frankrike.

Statsministerens residens er Hôtel Matignon.

## Historie
I tidligere perioder av Frankrikes historie hadde den franske regjeringssjefen ulike titler. Den senere tiden, under den andre, den tredje og den fjerde franske republikk, bar regjeringssjefen tittelen **[[president for ministerrådet]]** eller **ministerrådets president** (*président du Conseil des ministres*), men ble uoffisielt kalt *premier ministre*.

## Tittelevolusjon
* Før den franske revolusjonen: Sjefsminister
* 1792–1815: *Ingen regjeringssjef*
* 1815–1849: President for ministerrådet (med noen avbrudd)
* 1849–1869: *Ingen regjeringssjef*
* 1870: Leder av kabinettet
* 1870–1871: President for den nasjonale forsvarsregjeringen
* 1871–1876: Visepresident for ministerrådet
* 1876–1940: President for ministerrådet
* 1940–1942: Visepresident for ministerrådet
* 1942–1944: Regjeringssjef
* 1944–1947: President for den provisoriske regjering
* 1947–1959: President for ministerrådet
* etter 1959: Statsminister

## Den første republikk og det første keiserdømme

### Statssekretærer

### Erkekanslere

## Bourbondynastiet

## Julimonarkiet

## Den andre republikk

### Ledere av provisoriske regjeringer

### Ministerrådspresidenter

## Det andre keiserdømme

## Den nasjonale forsvarsregjeringen

## Den tredje republikk

## Vichy-regimet

## Provisorisk regjering

## Den fjerde republikk

## Den femte republikk

## Eksterne lenker
* 
* Les Premiers ministres de la Ve République de 1958 à 2017
Fylkestrafikksikkerhetsutvalg

**Fylkestrafikksikkerhetsutvalg** (**FTU**) er et organ som er etablert i alle norske fylker. Ifølge vegtrafikkloven har fylkeskommunen et ansvar for å tilrå og samordne arbeidet med trafikksikkerhet i fylket.

Utvalgene består både av politisk oppnevnte medlemmer og av *rådgivende medlemmer* fra politi, vegvesen, skolemyndigheter, fylkemannsembedet og organisasjonen Trygg Trafikk.

## Eksterne lenker
* Trafikksikkerhetshåndboken: Symboler og forkortelser
* Fylkestrafikksikkerhetsutvalget i Vestfold
Allgemeines Landrecht für die preußischen Staaten

**Allgemeines Landrecht für die preußischen Staaten** (den allmenne landretten for de prøyssiske stater, ALR) var et lovverk som ble gitt av kong Fredrik den store av Preussen. Det var det første forsøk på å samle et helt lands rett i ett lovverk.

Lovbokens røtter går tilbake til kong Fredrik I av Preussens  ønske om å skape et enhetlig rettssystem. Disse grunnleggende reformene ble imidlertid først satt ut i livet under Fredrik den stores styre, da han ga oppdraget til storkansler Samuel von Cocceji. Coccejis forsøk på å skape et felles lovverk, det såkalte *Project eines Corporis Juris Fridericiani* (1749/51) ble imidlertid resultatløst.

Først med kabinettsordre av 14. april 1780 fikk storkansler greve Johann Heinrich Casimir von Carmer i oppdrag å utarbeide et felles lovverk. Etter kongens vilje delegerte storkansleren arbeidet til flere fremtredende jurister. De viktigste var Carl Gottlieb Svarez (sivilrett) og Ernst Ferdinand Klein (strafferett).

Den allmenne landretten ble ferdigstilt 1792 som *Allgemeines Gesetzbuch für die Preußischen Staaten* (AGB). En omarbeidelse fulgte på grunn av begivenhetene under den franske revolusjon, hvor den konservative eliten i Preussen fikk gjennomslag for sine betenkeligheter ved lovbokens liberale tendenser. Mange borgerrettigheter ble da fjernet fra lovboken eller begrenset. Den allmenne landretten trådte først under Fredrik den stores etterfølger, Fredrik Wilhelm III, i kraft, den 1. juni 1794.

## Se også
* Sachsenspiegel
* Kodifikasjon
* Codex Maximilianeus bavaricus civilis
* Code Civil
* Österreichisches Allgemeines Bürgerliches Gesetzbuch (ABGB)

## Litteratur
* Hans Hattenhauer (red.), *Allgemeines Landrecht für die preußischen Staaten von 1794*, 1970.

## Eksterne lenker
* https://web.archive.org/web/20080221075247/http://www.jura.uni-hannover.de/meder/?c=duncker%2FZentraldokument.php
Axel A. Weber

**Axel Alfred Weber** (født 8. mars 1957 i Kusel) var fra 30. april 2004 president for den tyske sentralbanken i Frankfurt am Main og varslet i februar 2011 sin avgang pr 30. april 2011, ett år før utløpet av åremålsperioden.

Han studerte økonomi og forvaltningsvitenskaper i Konstanz mellom 1976 og 1982. Deretter tok han doktorgraden ved universitetet i Siegen. Etter habilisasjon i 1994 ble han professor i økonomisk teori ved universitetet i Bonn, frem til han i 1998 fikk en lærestol ved Goethe-universitetet i Frankfurt. Fra 2001 var han professor i internasjonal økonomi ved universitetet i Köln og fra 2002 medlem av eksperter for vurdering av samlede økonomiske utvikling. Han var også direktør for senteret for økonomiske studier i Frankfurt, og fra oktober 2002 medlem av den tyske sentralbankens vitenskapelige råd.

## Referanser


## Eksterne lenker
* Biografi på Whoswho
Nero (selskap)

**Nero AG** er et tysk firma som lager programvare. Deres kanskje mest kjente program er CD-brenningsprogrammet Nero Burning ROM, mens de også har vært med på å lage Nero Digital MPEG-4 kopresjonsteknologien, samt flere multimedie-relaterte programmer.

Firmaet var før kjent som *Ahead Software*, senere *Ahead Nero* og nå bare som *Nero AG*.

## Referanser


## Eksterne lenker
*
Nero Burning ROM

**Nero Burning ROM** er et brenneprogram laget av firmaet Nero AG. Programmet kan brenne både CD-er og DVD-er; lyd-CD-er som kan spilles av i vanlige CD-spillere, DVD-plater og CD-ROM (data-CD) med datafiler som kan leses av på f.eks. en PC eller MAC. Man kan også brenne såkalte ISO-bilder.

Navnet spiller på mytene rundt den store brannen i Rom i juli 64. Daværende keiser Nero skal ifølge mytene ha spilt fiolin mens han så byen brenne. Eldre myter har hevdet at det var en lyre, hvilket er mer sannsynlig da fiolinen ble oppfunnet på 1500-tallet. Nero ble også beskyldt for å starte selve brannen. Denne skylden la han over på den obskure østlige sekten som kalte seg kristne.
## Eksterne lenker
*
Gagra

**Gagra** (abkhasisk og russisk:  – **', [[georgisk]]:  – **') er en by i Abkhasia i Georgia. Den har .

## Referanser


## Eksterne lenker
*
Tarapacá

**Tarapacá** er den nest nordligste regionen i Chile og er også kjent som *I Región* (Region 1) innenfor standardsystemet hvor regionene nummereres fra nord til sør.

Tarapacá var tidligere en provins i Peru og ble overført til Chile i forbindelse med Ancóntraktaten etter avslutningen av salpeterkrigen i 1883.  Klimaet er hovedsakelig ørkenaktig.

## Provinser
Tarapacá består av de to provinsene Iquique og Tamarugal, som er delt inn i sju kommuner.

## Historie
Allerede rundt 1809 begynte den storstilte gruvedriften av salpeter, som ble satt opp for produksjon av sprengstoff og gjødsel. Siden 1853 var utvinningen gjennom bruk av dampmaskiner sterkt akseleret.
 
For å framskynde transporten ble reist i 1871 en jernbanelinje fra Iquique til området av La Noria, etterfulgt av jernbanelinjen fra Pozo Almonte til havnen Pisagua. Den sørlige jernbanen nådde til Lagunas.
 
Med Perus uavhengighet i 1821, dannet regionen *Departamento de Arequipa*, etterpå *Departamento de Moquegua* i 1857 og endelig *Departamento de Tarapacá* i 1877.
1879-1883 kjempet Chile mot Bolivia og Peru i salpeterkrigen. Tarapacá ble endelig gjort i Ancóntraktaten (*Tratado de Ancón*) i 1883 av Peru til Chile.
 
Den 8. oktober 2007 skilte de nordlige provinsene Arica og Parinacota regionen og dannet den nye regionen Arica y Parinacota, mens provinsen El Tamarugal ble opprettet, som tidligere var en del av provinsen Iquique.

## Større elver
* Ríos Caquena
* Lauca 
* Isluga
* Cariquima
* Concosa (Altiplano) 
* Río Lluta

## Næringsliv
Gruvedrift er den viktigste økonomiske aktiviteten. Havnebyer er viktig for eksport av malm, svovel og salpeter. Også viktig er fiske, foredling av råolje og turisme.

## Referanser


## Eksterne lenker
*
Chiles regioner

**Chile** er delt inn i 16 regioner (på spansk, *regiónes*; entall: *región*), som er landets administrative enheter på første nivå. Hver region er igjen inndelt i provinser (de administrative enhetene på andre nivå), som blir styrt av en guvernør (*gobernador*) utvalgt av presidenten i Chile. Totalt er det 56 provinser. Provinsene er inndelt i kommuner (*comunas*), som er landets the administrative enheter på tredje og laveste nivå. Disse kommunene blir styrt av et kommunestyre. Regionene ble tidligere nummerert med romertall fra nord til sør og ofte ble bare romertallene i stedet for navnet benyttet.

## Liste over regioner

## Se også

* ISO 3166-2:CL
Lionel Jospin

**Lionel Jospin** (1937–2026) var en fransk sosialdemokratisk politiker som var Frankrikes statsminister 1997–2002.

## Liv og virke
### Bakgrunn
Jospin var det annet av fire barn og kom fra en sørvestlig forstad til Paris. Han stammet fra en reformert-protestantisk familie (L’Église réformée de France, med bakgrunn i de kalvinistiske hugenotter) av venstreradikal orientering.

Han studerte ved Sciences Po og ENA.

### Politisk karriere
I 1981 ble han valgt til førstesekretær for Parti socialiste. I denne funksjon i sosialistpartiet var han en av president François Mitterrands nærmeste menn under hele nittenåttitallet. I denne periode var rivaliseringen mellom Jospin og en annen av Mitterrands tilhengere, statsministeren Laurent Fabius, påtagelig.

I 1988 ble Jospin sports- og undervisningsminister. Etter fire år som undervisningsminister i Michel Rocards og i Édith Cressons regjeringer tilhørte Jospin dem som ble tildelt skylden for sosialistpartiets tap i lokalvalget i 1992. Da regjeringen ble omdannet under den nye statsministeren Pierre Bérégovoy ble Jospin derfor byttet ut. 

Da Jospin i valget året derpå dessuten tapte sin plass i nasjonalforsamlingen gjorde han kjent han at han ville trekke seg tilbake fra politikken. 

To år senere, i 1995, stilte Jospin som kandidat for å bli sosialistpartiets kandidat i presidentvalget. Han tapte i presidentvalget mot Jacques Chirac. Stemmeandelene var 47,4 % for Jospin, mot 52,6 % for Chirac.

Etter denne overraskende fremgangen kom han tilbake som førstesekretær for sosialistpartiet. Forut for parlamentsvalget i 1997 bygde han en bred koalisjon under ledelse av sosialistpartiet med blant annet det franske kommunistpartiet, det radikale parti og De grønne. Etter parlamentsvalget ble Jospin Frankrikes statsminister.

Til de større reformer hans regjering gjennomførte hører en senkning av den generelle arbeidstiden til 35 timer i uken. Han stilte på nytt som kandidat ved presidentvalget i 2002, men tapte i første runde. Chirac fikk i den første runden flest stemmer (19,7 %), mens nummer to ble Jean-Marie Le Pen med 17,1 %. Jospin fikk 16,1 %. Han gikk av som statsminister kort tid etter.

## Utmerkelser
### Nasjonale
*  Storkors av Æreslegionen (2015; storoffiser 2008)
*  Storkors av Den nasjonale fortjenstorden (1997)
*  Kommandør av Ordre des Palmes académiques (1992)

### Utenlandske
*  Storkors av Republikken Italias fortjenstorden (1990)
*  Storbånd av Alaouite-ordenen, Marokko (1997)
*  Storkors av Den kongelige norske fortjenstorden (2001)
*  Storkors av Betlehemsordenen, Palestina (2000)
*  Storkors av Republikken Polens fortjenstorden (2000)
*  Storbånd av Frihetsordenen, Portugal (2005)
*  Offiser av Québecs nasjonalorden (1998)
*  Storkors av Stjerneordenen, Romania (1999)
*  Storkors av Republikken Ungarns fortjenstorden (2001)

### Hedersbevisninger
* 2000: Æresdoktor ved Université catholique de Louvain
* 2004: Æresdoktor ved Universitetet i Chile

## Fotnoter


## Referanser


## Eksterne lenker
* 
* 
* 
* Biographie  (tysk)
Windows Media Audio

**Windows Media Audio** (Eller *WMA*) er Microsofts lydformat.

## Sammenligning med OGG Vorbis og MP3

Lydspor konvertert til WMA formatet beholder flere lyder enn MP3 formater. Men færre enn OGG Vorbis

WMA har holder bedre lydkvalitet ved lav bitrate enn MP3, men dårligere enn OGG Vorbis.

## Se også
* OGG Vorbis
* FLAC
* ΧΟΔΕ (Code)

## Referanser


## Eksterne lenker
* En sammenligning av WMA, Real Audio, OGG Vorbis og MP3, med tilsvarende lydfiler.
Extensible Stylesheet Language

**Extensible Stylesheet Language** (bedre kjent som **XSL**) er et XML-basert språk for å lage stilark til web-presentasjoner.

XSL-filer kalles også *XML-stilark* (til forskjell fra CSS-filer, som er stilark for HTML-sider).  XSL har ingen forhåndsdefinerte tagger (stilelementkommandoer), man må definere sine egne.  Dette i motsetning til CSS, som har forhåndsdefinerte tagger som en del av språket.

## Eksterne lenker

* XSL hos W3C
* Beskrivelse og FAQ
* MapForce for generering av XSL-stilark
Multimedieavspiller

En **multimediespiller** er et program som kan spille av mediefiler på en PC. Noen medieavspillere kan spille av både lydfiler og videofiler av de fleste kjente formater.

## Kjente multimedieavspillere
:*[[Fri programvare|Frie]]:*
*VLC Media Player
*Snow Player
*Totem
*MPlayer
*XMMS
*amaroK
*Xine

:*[[Proprietær programvare|Ufrie]]:*
*iTunes
*QuickTime Player
*Winamp
*Windows Media Player
Silvio Valenti Gonzaga

** Silvio Valenti Gonzaga ** (født 1. mars 1690 i Mantova i Italia, død 28. august 1756 i Viterbo) var en av den katolske kirkes kardinaler. Han var tilknyttet  Den romerske kurie og det pavelige diplomati, og var blant annet nuntius i Flandern og i Spania.

Han ble kreert til kardinal i desember 1738, med *[[Santa Prisca (Roma)|Santa Prisca]]* som tittelkirke. Han deltok ved konklavet 1740 som valgte pave Benedikt XIV.

Han ble Statssekretær 1740 og var senere prefekt for Kongregasjonen for troens utbredelse fra 1747.

Han var onkel til kardinal Luigi Valenti Gonzaga (kreert 1776) og også i slekt med den senere Cesare Guerrieri Gonzaga (kreert 1738).

## Referanser


## Eksterne lenker
* Biografi på The Cardinals of the Holy Roman Church
XSLT

**XSLT** (**XSL Transformations**) er et språk for å transformere XML-dokumenter til nye XML-dokumenter og er medlem av en gruppe språk som samlet kalles XSL. En transformasjon som er beskrevet i XSLT kalles et XSLT-stilark (må ikke forveksles med CSS), og inneholder et sett med regler for å utføre en transformasjon. Disse reglene kan være inkludering av andre stilark, funksjoner, løkker, sortering, variabler med flere. Resultatet kan være et standard XML-dokument, men kan også generere HTML, XHTML og ren tekst. 
Bruksområder for XSLT er blant annet:
* Transformering av XML til HTML- eller XHTML-dokumenter for visning på websider.
* Generering XSL FO, som er en annen del av XSL-familien, som i sin tur produserer mange forskjellige formater som blant annet PDF, Postscript og PNG.
* Transformering av XML-meldinger mellom forskjellige XML-skjemaer ved server-til-server-kommunikasjon.
XSLT er sammen med mange andre språk og dokumenter en del av W3Cs standarder.

## Oversikt
XSLT bruker XPath for å finne informasjon i et XML-dokument. XPath brukes for å navigere noder og attributter i XML-dokumenter. I transformasjonsprosessen bruker XSLT XPath for å definere deler av kildedokumentet som passer til én eller flere forhåndsdefinerte regler. Når en del av dokumentet passer til en XPath-regel vil XSLT transformere den delen til resultatdokumentet.
 

## Referanser


## Eksterne lenker
* 
* XSLT Spesifikasjon (en)
David Gray (musiker)

**David Gray** (født 1968) er en engelsk sanger og låtskriver.  

Gray vokste opp i Wales, og har gått på Universitetet i Liverpool. Mens han var på skolen var han medlem i noen få punk-band. Senere begynte han å utforske sine egne evner som låtskriver, og fikk etter hvert bekreftet at han var poetisk anlagt. Han flyttet til London, og fikk kontrakt med Hut Records i Storbritannia og Caroline Records i USA. I 1992 ga han ut han sin første singel, og året etter kom hans første album. Hans musikalske karriere fikk en tidlig støtte fra en dedikert irsk fanklubb. Etter å ha utgitt noen album som ikke var vellykkede, fikk Gray sitt gjennombrudd med en verdensomspennende lansering i 1999 av albumet *[[White Ladder]]*. Dette albumet ble godt mottatt både av kritikere og platekjøperne, og inneholdt hans mest kjente sanger: «This Year's Love» og «Babylon».

David Gray synger og spiller gitar, og noen ganger spiller han piano.

## Diskografi

### Album
* *[[A Century Ends]]* (1993)
* *[[Flesh]]* (1994)
* *[[Sell Sell Sell]]* (1996)
* *[[White Ladder]]* (1999)
* *[[Lost Songs 95-98]]* (2000)
* *[[The EP's 1992-1994]]* (2001)
* *[[A New Day at Midnight]]* (2002)
* *[[Life in Slow Motion]]* (2005)
* *[[Draw the Line]]* (2009)
* *[[Foundling]]* (2010)

### Samlealbum
* ** (2007)
* *[[A Thousand Miles Behind]]* (2007) (samling av coverlåter)
* *[[Greatest Hits (David Gray-album)|Greatest Hits]]* (2007)

### Singler (utvalg)
* «Birds Without Wings» (1992)
* «Shine» (1993)
* «Wisdom» (1993)
* «This Year's Love» (1999)
* «Babylon» (1999)
* «Please Forgive Me» (1999)
* «Babylon» (relansering) (2000)
* «Please Forgive Me» (relansering) (2000)
* «This Year's Love» (relansering) (2001)
* «Sail Away» (2001)
* «Say Hello Wave Goodbye» (2001)
* «The Other Side» (2002)
* «Be Mine» (2003)

## Referanser


## Eksterne lenker
* 
* 
* 
* 
* David Gray på allmusic.com
* David Gray på SongMeanings.net
Kile

En **kile** eller **blei** er en spissvinklet prismeformet gjenstand som strengt tatt består av to portable skråplan. Det er en enkel mekanisme som kan brukes til å tvinge to objekter eller deler fra hverandre, gjennom å bruke kraft og tvinge den spisse enden av kilen inn ved å slå på den butte enden.

Eksempler på kiler er økser og spiker. Kniver og meisler kan brukes som kiler, selv om de egentlig er kutteredskap.

## Se også
* Fellekile
* Steinkile
* Spett

## Referanser
Antofagasta (region)

**Antofagasta** er en region i Chile og er nummer to fra nord til sør. Den største elva i regionen er Loa. Klimaet er hovedsakelig ørkenaktig. Deler av Atacamaørkenen ligger i regionen.

## Næringsliv
Gruvedrift er hovednæring i regionen og gruverelaterte aktiviteter står for nesten 60% av den økonomiske aktiviteten. Andre næringsgrener er fiske samt en del industriproduksjon.

## Provinser

## Referanser


## Eksterne lenker
*
Girolamo Doria

**Girolamo Doria** (genovesisk italiener, født 1459, død 25. mars 1558) var en av den katolske kirkes kardinaler, og var kleriker i Genova.

Han ble utnevnt til kardinal i 1529.

## Referanser


## Eksterne lenker
* Biografi på The Cardinals of the Holy Roman Church
Atacama

**Atacama** eller **Atakama** kan ha flere betydninger:
* Atacamaørkenen – ørken i Chile
* Atacama (region) – region i Chile
* Atakama (band) – norsk band
Metallurgi

**Metallurgi** er læren om utvinning av metaller og halvmetaller av malmer og andre råstoffer, og læren om metallenes struktur, egenskaper og behandling (metallografi).

De fleste metalliske grunnstoffer som brukes mest i legert form, f.eks. stål-, bronse- eller aluminiumlegeringer, og noen nesten 100 % rene grunnstoffer som f.eks. halvlederne har sine egenskaper fra iblanding av en nøye kontrollert mengde urenheter. Metallene er sterkere enn de fleste plastmaterialer og har større duktilitet enn de fleste keramiske materialer. 

I motsetning til ingeniørene som beskjeftiger seg med metallenes statikk, interesserer metallurgene seg for de mikroskopiske mekanismene som får et metall eller en legering til å oppføre seg som det gjør. Oppførselen kommer av de mikroskopiske endringer som skjer på det atomære plan, og som påvirker metallets (eller legeringens) makroskopiske egenskaper.

Metallurgi brukes på elektroniske materialer, siden man bruker metaller som aluminium og kobber i kraftledninger, og kobber og edelmetaller til bittesmå, elektriske kretsløp på datachipper. Vitenskapen metallurgi brukes også innen sveising og lodding.

Den kanskje mest undersøkte legeringen innen metallurgi er stål, som er en jern-karbon legering med lavere karboninnhold enn 2 %. Er karboninnholdet høyere klassifiseres den som støpejern. 

Metallutvinning er kunsten å skille metaller og halvmetaller fra sitt malm, og rense dem til rent metall. For å omdanne metalloksider til metall må oksiden gjennomgå en reduksjon enten kjemisk eller gjennom elektrolyse.

I de senere år er det blitt mer vanlig å omtale metallurgi som materialteknologi. Dette fordi man kan bruke samme tilnærmingsmetoder for plaster, keramer og kompositter, som for metaller. 

## Se også
* Formbarhet
* Korrosjon
* Krystallisering
* Krystallografi
* Materialteknologi

## Referanser


## Eksterne lenker
* 
*  Sciencedaily: "Brick Wall" Helps Explain How Corrosion Spreads Through Alloy 25-11-2004
* Støbejerns metallurgi og lidt om kinesisk støbejern
* Metallurgisk ordbok
Mercurino Arborio di Gattinara

**Mercurino Arborio di Gattinara** (født 10. juni 1465 på slottet Arborio i Gattinara, død 5. juni 1530 i Innsbruck) var en av den katolske kirkes kardinaler, en lekmann som var juridisk rådgiver og kansellist for keiser Karl V.

Han ble utnevnt til kardinal i august 1529, med *[[San Giovanni a Porta Latina]]* som tittelkirke.

## Eksterne lenker
* Biografi på The Cardinals of the Holy Roman Church
Luigi Valenti Gonzaga

**Luigi Valenti Gonzaga** (født 15. oktober 1725 i Roveredo ved Mantova i Italia, død 29. desember 1808 i Viterbo) var en av den katolske kirkes kardinaler. Han var tilknyttet Den romerske kurie og det pavelige diplomati, og var blant annet nuntius i Sveits og i Spania. 

Han ble kreert til kardinal *[[in pectore]]* i april 1776 av pave Pius VI, publisert i mai 1776, med *[[Sant'Agnese fuori le mura]]* som tittelkirke. 

Han deltok ved konklavet 1799&ndash;1800 som valgte pave Pius VII.

Han ble Statssekretær 1740 og var senere prefekt for Kongregasjonen for troens utbredelse fra 1747. 

Han var nevø til kardinal Silvio Valenti Gonzaga (kreert 1738) og også i slekt med den senere Cesare Guerrieri Gonzaga (kreert 1738).
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal *Luigi Valenti Gonzaga* (1725-1808) *1764

## Referanser
Trinse

En **trinse** er et hjul som løper fritt på en aksel, ofte med et spor for et tau eller vaier.  Trinser brukes oftest i sett for å redusere mengden kraft som skal til for å løfte en last.  Dog så kreves samme mengden arbeid for å flytte lasten, kraften må bare virke over en lengre vei.

## Noen bruksområder
* Klessnor
* Løpestreng
* Flaggstang
* Talje

## Annen betydning
En trinse kan også være en ring eller skive nederst på en skistav, beregnet på å hindre eller begrense skistaven i å trenge ned i snøen.

## Se også
* Reimskive

## Eksterne lenker
*
Franciotto Orsini

**Franciotto Orsini** (romer født 1473, død 10. januar 1534 i Roma) var en av den katolske kirkes kardinaler, og var kleriker i Roma.

Han ble utnevnt til kardinal i juli 1517 av pave Leo X, avsatt i 1519 men senere gjeninnsatt i kardinalsverdigheten. Han tilhørte den fremstående Orsinislekten.

## Referanser
Organdonasjon

**Organdonasjon** er når en organdonor gir ett eller flere organer til andre. Som oftest skjer dette når donor er død, men en levende person kan også avgi en nyre og en del av leveren. 

Organet som doneres, opereres inn i den pasienten som trenger nytt organ. Pr. 2015 er det syv organer som kan doneres bort: hjertet, to lunger, to nyrer, leveren og bukspyttkjertelen. Det benyttes imidlertid også vev som hornhinner, hud og blodårer med klaffer.

Organdonasjon reguleres i Norge av Lov om donasjon og transplantasjon av organ, celler og vev (transplantasjonslova). Ved transplantasjon av organer fra avdød donor, er det i praksis familien som avgjør om det kan skje. Avgjørelsen skal være basert på avdødes ønske eller antatte ønske. Forutsetning for donasjon av vitale organer, er at donor er død.

Resultat av lever- og hjertetransplantasjoner er minst fordelaktig hvis donor er kvinne og mottaker en mann, kanskje fordi leveren har en viktig funksjon i omsetningen av kjønnshormoner. Ved beinmargstransplantasjon er det minst fordelaktig at donor er mann og mottaker en kvinne. Her er likevel ikke avstøtningsreaksjonen sterkere enn at medisiner demper dem.

Det finnes ikke noe sentralt register over organdonorer i Norge. Tanken bak dette er at det ville være en utfordring å få mange nok til å melde seg inn i et slikt register, og det er derfor bedre å se på hele befolkningen som potensielle donorer. Dette gjenspeiler seg i statistikk for land med og uten register, for eksempel Spania som ikke har donorregister, men er på førsteplass i Europa. Norge, som ikke har donorregister, nærmer seg toppen i Europa på nyre- og hjertetransplantasjoner. Sverige har et register, men ligger langt bak Norge i antall donasjoner. Tross dette, er det underskudd på organdonorer i Norge.

I Norge er det Stiftelsen Organdonasjon som er pådrivere i forhold til helsevesen og myndigheter for å sikre at nødvendige ressurser stilles til disposisjon for å redde liv.

## Hvordan bli organdonor
For å bli donor i Norge, må følgende ting gjøres:
* Underrett minst to av de nærmeste pårørende om beslutningen. De skal bekrefte den avdødes vilje hvis donasjon blir aktuelt.
* Hent et gratis donorkort på apotek, legekontor eller sykehus. Fyll ut med eget navn og navn og telefonnummer til to av de nærmeste pårørende som er informert om beslutningen.
* Kortet bæres alltid med i lommebok eller veske.
* Donorkortet får du også som *[[iPhone]], Android* og *Windows Phone* mobilapplikasjon.

## Referanser


## Eksterne lenker
* Stiftelsen Organdonasjon sin hjemmeside
* Landsforeningen for Nyrepasienter og Transplanterte sin hjemmeside
Coquimbo

**Coquimbo** er en region i Chile. Den regnes som region IV, fra nord til sør. De største byene er regionhovedstaden La Serena og havnebyen Coquimbo. Regionen preges av mye fjell, Andesfjellene går nært kysten i dette området.

De viktigste næringsgrenene er turisme, fiske og jordbruk. Byen Ovalle er et jordbrukssenter. I nærheten av Salamanca ligger kobbergruven Los Pelambres, som regnes som en av de største gruvene i verden. Det er anslått at det finnes 2100 millioner tonn drivverdig kobbermalm i dette området.

## Provinser
*Elqui
*Limarí
*Choapa

## Referanser


## Eksterne lenker
*
Santana (bil)

**Santana Motor S.A.** er en spansk bilprodusent, som siden 1958 har produsert biler på lisens fra blant andre Land Rover (fra 1958) og Suzuki (fra 1983). Selskapet het opprinnelig **Metalúrgica de Santa Ana**.

Da fabrikkens lisensavtale med Land Rover gikk ut begynte fabrikken produksjon av modellen *2500*. I dag produseres modellene **PS-10** og **PS300/350**.

## Santana PS-10
Santana PS-10 er en stor firehjulstrekker med store likheter til Land Rover Defender. Modellen kan leveres som femdørs stasjonsvogn, pickup eller rent chassis. Bilen er utstyrt med en *common rail* dieselmotor fra Iveco på 2,8 liter, som yter 125 hk (92 kW) og 275 Nm. Den utstyres også med en femtrinns manuell girkasse og firehjulstrekk.

## Santana PS300/350
Santana PS300/350 er en liten SUV med en 1,6 liters motor som yter 90 hk. Bilen leveres med tre eller fem dører.

## Eksterne lenker
* 
* Den norske importøren
Santana PS-10

**PS-10** (kalt **Aníbal** på hjemmemarkedet) er en bil med firehjulstrekk fra spanske Santana, i salg fra 2003.

Santana har produsert biler på lisens fra Land Rover fra 1958 til 1985, og PS-10 har mange ytre likhetstrekk med Land Rovers seriebiler og Defender.

PS-10 har en 2,8 liters turbomatet dieselmotor fra Iveco med 125 hestekrefter, enkel konstruksjon med bærende ramme, parabolske bladfjærer og ganske firkantet karosseri.

Blant ting som skiller PS-10 fra Land Rover Defender er taket i kunststoff, flatt gulv i kupéen, mer moderne dashbord og en rekke detaljer.  Girkassen er fra Defender, akslene likeså.

Tidlig i 2007 kom det en pressemelding fra Santana og Iveco som fortalte at Iveco skal markedsføre en versjon som Iveco Massif.  Hele drivverket på den nye skal utvikles av Iveco.

## Eksterne lenker
* Den norske importøren
* Dinside.no sin omtale av bilen
Leonardo Cibo

**Leonardo Cibo** (genovesisk advokat, død senest 1404) var en av den katolske kirkes kardinaler.

Han ble utnevnt til kardinal i 1402 av pave Bonifatius IX, samtidig som sin bror, Angelo Cibo.

## Eksterne lenker
*  Biografi på The Cardinals of the Holy Roman Church
Giorgio Fieschi

**Giorgio Fieschi** (født ca. 1395, død oktober  1461) var en av den katolske kirkes kardinaler. Han var erkebiskop av Genova i Italia og ble utnevnt til kardinal i 1439 av pave Eugenius IV. Han døde i Roma i 1461.

## Referanser


## Eksterne lenker
* Biografi på The Cardinals of the Holy Roman Church
Kongregasjonen for reformen av fortegnelsen over de forbudte bøker

**Kongregasjonen for reformen av fortegnelsen over de forbudte bøker** (ofte kalt **Indekskongregasjonen**) var fra 1571 til 1917 en del av Den romerske kurie, som er Den katolske kirke sentrale forvaltning. 

Oppgavene som var tillagt «Indekskongregasjonen» (*index* betyr fortegnelse) var tidligere tillagt *[[Kongregasjonen for troslæren|Den hellige kongregasjon for den hellige romerske og universelle inkvisisjon]]* (opprettet 1562), som skulle beskytte Den katolske kirke mot heresi. 

I 1571 utskilte pave Pius V en avdeling av kongregasjonen og gjorde den selvstendig. Denne kongregasjonen ble opphevet i 1917 og oppgavene ble tilbakeført til «inkvisisjonskongregasjonen» som i mellomtiden hadde fått det nye navn *Den hellige kongregasjon for det hellige officium* (siden 1965 heter den *Kongregasjonen for troslæren*). 

I 1966 kunngjorde pave Paul VI at man hadde avsluttet føringen av en fortegnelse over forbudte bøker *([[Index Librorum Prohibitorum]])*, dvs. bøker som var potensielt skadelige for tro og moral. Dette er erstattet med en formaning til katolikker om at de ikke skal lese bøker som de antar kan være skadelige for tro og moral, det vil si en selvkontroll basert på den enkeltes samvittighet og tåleevne.
Paolo Fregoso

**Paolo Fregoso** eller **Campofregoso** (født 1428, død 22. april 1498) var en av den katolske kirkes kardinaler. Kan var erkebiskop av Genova i Italia.

Han ble utnevnt til kardinal i 1480 av pave Sixtus IV.

## Referanser


## Eksterne lenker
* Biografi på The Cardinals of the Holy Roman Church
Sportsklubben Freidig

**Sportsklubben Freidig** er en sportsklubb i Trondheim, stiftet 13. oktober 1903. 

Klubben har i 2025 ca. 2400 medlemmer. Klubbens avdelinger er fotball, håndball, orientering, friidrett, alpin, freeski og innebandy.

Sportsklubben Freidig eier Vassfjellet Vinterpark, Fjellseterhytta i Bymarka, samt klubbhus og Freidigbanen kunstgress på Eberg. 

Klubben har vært arrangør for NM på ski, NM i friidrett, VM på ski for juniorer, VM i orientering og O-festivalen.  

Klubben arrangerer gateløpet Tordenskioldløpet (siden 1979), og Skandia Cup (siden 1975).

## Fotball
Fotball er klubbens største avdeling med ca. 1000 medlemmer hvorav ca. 700 er aktive, trenere og ledere. Klubbens hjemmebane er Freidigbanen på Eberg i Trondheim, 

Fotballavdelingen har ca 50 lag for spillere i alderen 11-19. 

## Håndball
På 1990-tallet hadde klubben damelaget sitt i den øverste divisjonen i håndball for kvinner. Sportsklubben Freidig har vunnet seriemesterskap i håndball for kvinner to ganger.

## Innebandy
Freidig har også et damelag i innebandy som har vært i Eliteserien. Sesongen 2009/10 hadde man også med herrelag i 3. divisjon for herrer, og dette laget rykket opp til 2. divisjon på første forsøk. Videre tok de 2.plassen i første sesong i 2.divisjon Midt-Norge. Innebandygruppa totalt sett teller nå over 250 medlemmer.

## Orientering
Orienteringsgruppa var i 2010 med å arrangere VM i Trondheim.

### Meritter
NM stafett, damer ''(2)'' :
* 1964, 1965
NM stafett, herrer ''(1)'' :

* 2020

## Kjente idrettsutøvere

*Olav Lian, langrenn 
*Arnfinn Bergmann, skihopping 
*Odd Bergh, friidrett 
*Magnar Solberg, skiskyting
*Ingrid Kristiansen, friidrett
*Katharina Mo Berge, langrenn og orientering
*Johan Ivarsson, orientering
*Hanne Sandstad, orientering
*Stig Berge, orientering
*Håvard Eidsmo, orientering

## Referanser


## Eksterne lenker
*